भदरोआ में पुलिस लोगों में झड़प मामले में 2 पुलिस कर्मियों समेत 4 पर केस
रविवारको भदरोआ में पुलिस ग्रामीण पार्टी पर हुए झगड़े में भदरोआ निवासी गारा की शिकायत पर पुलिस के दो कर्मियों समेत 4 लोगों पर कंडवाल पुलिस चौकी में मामला दर्ज़ हुआ है।
गारा का आरोप है कि दो पुलिस कर्मी नवजोत सिंह उर्फ लक्की, अजय कुमार, और उनके साथ दो अन्य युवक रिंकू और धर्मा जबरन उसके घर घुसे। घर में शादी चल रही थी और इन लोगों ने शादी समारोह में नाच रही घर की महिला के साथ बदतमीजी की।
इन्हें रोकने पर उन सभी युवकों ने पुलिस की धौंस दिखाकर उसके साथ मारपीट की और उसके गले से सोने की चेन छीन झूठे मुकद्दमे में फंसाकर जान से मारने की धमकी देकर फरार हो गए।
उधर, नूरपुर पुलिस थाना प्रभारी ज्ञान चन्द ने बताया कि पुलिस ने इन सभी आरोपियों के खिलाफ धारा 451, 354, 356, 506, 34 आईपीसी के तहत केस दर्ज किया है। पुलिस सभी पहलुओं को ध्यान में रखते हुए जांच कर रही है।
दूसरे गुट के रिंकू ने भी लगाया था मारपीट और गाड़ी के शीशे तोड़ने का आराेप
उधर,शिकायतकर्ता रिंकू वासी गांव गुरकरी मटौर का कहना था कि वह अपने भाई गंगथ निवासी धर्मा को साथ लेकर गांव भदरोआ में चल रहे नशे के कारोबार पर रोक लगाने के लिए हिमाचल पुलिस एंटी ड्रग्स टीम के साथ रेड पर गए थे। भदरोआ के बाहर सड़क पर खड़े एक व्यक्ति ने पुलिस उसके साथ रिंकू को देखा। उसका आरोप है कि देखते ही देखते भीड़ उनकी कार के पास गई और उसे जबरदस्ती कार से बाहर निकल लिया और उसके साथ मारपीट की। हमलावरों ने पुलिस पार्टी की कार के शीशे तोड़ डाले। रात को मारपीट की सूचना मिलने पर नूरपुर के डीएसपी भारी पुलिस बल के साथ मौके पर पहुंचे, लेकिन तब तक हमलावर फरार हो चुके थे। डीएसपी मेघनाथ चौहान ने बताया कि रिंकू के बयान के आधार पर कंडवाल पुलिस चौकी में मामला दर्ज़ किया है।
hin_Deva awa_Deva hin_Deva hin_Deva hin_Deva hin_Deva hin_Deva